钦定古今图书集成/明伦汇编/官常典/第650卷 > 张履端
## 钦定古今图书集成/明伦汇编/官常典/第650卷 > 张履端

按《苏州府志》：“履端，字云翎，常熟人。天启四年甲子举
人，授知鄱阳县。亲藩屹处，举动掣肘。履端初朝淮王，
即白宗人害民状，以是威势稍敛。流寇猖獗，履端晓
谕巨室，纠集乡勇，斩贼数百。明年复啸聚，履端出密
计，缚贼首何应鳌等，贼尽解散。时楚藩失利，援兵纡
道至饶，履端备严待，厚信宿即行。继有京营兵数千”，
由饶至省，殊少约束，知府以下错愕不知所为。履端
单骑入其营，执手相劳，其将皆喜兵，由是戢先后登
荐剡者五。两奉旨褒异。易代后隐居桃源涧，闭户著
书，作《北门行》以见志。未几卒。